Source: https://www.slov-lex.sk/pravne-predpisy/SK/ZZ/1990/118/19900501.html
Timestamp: 2020-07-04 00:20:19+00:00
Document Index: 7950143

Matched Legal Cases: ['§ 13', '§ 16', '§ 16', '§ 26', '§ 25', '§ 26', '§ 25', '§ 28', '§ 29', '§ 31', '§ 8']

118/1990 Zb. - Zákon, ktorým sa mení a dopĺňa záko... - SLOV-LEX
118/1990 Zb./
118/1990 Zb.
Časová verzia predpisu účinná od 01.05.1990 do 31.08.1996
ktorým sa mení a dopĺňa zákon č. 68/1979 Zb. o cestnej doprave a vnútroštátnom zasielateľstve
Zákon č. 68/1979 Zb. o cestnej doprave a vnútroštátnom zasielateľstve sa mení a dopĺňa takto:
V § 13 sa vypúšťa odsek 2. Doterajší odsek 3 sa označuje ako odsek 2.
§ 16 ods. 1 sa dopĺňa o nové písmená f) a g), ktoré znejú:
používať v prevádzke iba vozidlá, pri ktorých sa zistil vyhovujúci technický stav pri technickej prehliadke, od ktorej neuplynul dlhší čas ako 1 rok, prípadne kratší čas ustanovený orgánom štátnej správy, ktorý prevádzku cestnej dopravy povolil;
pri prevádzke vozidiel dodržiavať bezpečnostné prestávky, časy odpočinku a časy vedenia ustanovené pre vodičov cestných motorových vozidiel osobitnými predpismi.1)“.
Pre dopravu pre vlastné potreby vykonávanú podľa odseku 3 písm. c) platí ustanovenie § 16 ods. 1 písm. f) a g).“.
Iná organizácia alebo fyzická osoba2) môžu vykonávať cestnú motorovú dopravu pre cudzie potreby za odplatu, len ak dostanú na to, pokiaľ nejde o prípady uvedené v § 26, povolenie od príslušného orgánu štátnej správy.“.
V § 25 sa odseky 3, 4 a 5 vypúšťajú.“.
§ 26 ods. 1 znie:
Povolenie na vykonávanie cestnej dopravy pre cudzie potreby podľa § 25 sa nevyžaduje, ak ide o:
dopravu osôb a vecí uskutočňovanú v rámci starostlivosti o vlastných pracovníkov a členov družstiev, kde obsahom členstva je aj pracovný vzťah, včítane ich dopravy do zamestnania a dopravy ich detí do škôl,
nepravidelnú hromadnú dopravu osôb uskutočňovanú spoločenskou alebo družstevnou organizáciou pre svojich členov a ich rodinných príslušníkov,
nepravidelnú hromadnú dopravu detí za rekreačnými, kultúrnymi alebo telovýchovnými cieľmi a do školských zariadení,
dopravu vecí, ktoré sú predmetom vlastnej výrobnej alebo obchodnej činnosti pre odberateľov,
dopravu, ktorú si na základe zmluvy o združení alebo o družstevnej spolupráci navzájom poskytujú účastníci tejto zmluvy,
dopravu cestujúcich, batožín a leteckých zásielok z letiska do mestského centra alebo miesta ubytovania a späť, ako aj náhradnú dopravu uskutočňovanú československým leteckým dopravcom,
dopravu pre organizácie a zariadenia vykonávajúce údržbu diaľnic, ciest a miestnych komunikácií v rámci zimnej údržby týchto komunikácií.“.
V § 28 sa vypúšťa ustanovenie písmena b) a ustanovenie písmena c) sa označuje písmenom b),
V § 29 ods. 2 sa vypúšťa ustanovenie písmena b) a zrušuje označenie písmena a).
V § 31 sa vypúšťa ustanovenie písmena b) a ustanovenie písmena c) sa označuje písmenom b).
Vyhláška Federálneho ministerstva dopravy č. 139/1980 Zb. o vyťažovaní cestných nákladných vozidiel v znení vyhlášky č. 77/1982 Zb. a vyhlášky č. 117/1984 Zb.
Vyhláška Federálneho ministerstva dopravy č. 58/1980 Zb., ktorou sa ustanovujú ďalšie oslobodenia cestnej dopravy pre cudzie potreby od povolenia.
Vyhláška Českého úradu bezpečnosti práce č. 88/1980 Zb. o bezpečnosti práce a technických zariadení pri prevádzke cestných vozidiel v znení vyhlášky č. 62/1981 Zb.Vyhláška Slovenského úradu bezpečnosti práce č. 71/1980 Zb. o bezpečnosti práce a technických zariadení pri prevádzke cestných vozidiel.§ 8, 9, 11, 12 úpravy Ministerstva vnútra ČSR č. SD/33-1908/75 o určovaní pracovného času cestovných pracovníkov cestnej a mestskej dopravy, reg. v čiastke 33/1975 Zb., v znení úpravy Ministerstva vnútra ČSR č. SD/33-2831/77, reg. v čiastke 2/1978 Zb.Úprava Ministerstva vnútra SSR č. SD-349/1976-3 o určovaní pracovného času niektorých pracovníkov cestnej a mestskej dopravy, reg. v čiastke 13/1976 Zb., v znení úpravy Ministerstva vnútra SSR č. SD-4349/1978-4, reg. v čiastke 29/1978 Zb.
Číslo: 118/1990 Zb.
Názov: Zákon, ktorým sa mení a dopĺňa zákon č. 68/1979 Zb. o cestnej doprave a vnútroštátnom zasielateľstve
Dátum účinnosti do: 31.08.1996
2. 01.05.1990 - 31.08.1996